

**REPUBLIKA HRVATSKA**

**ZAGREBAČKA ŽUPANIJA**

**OPĆINA POKUPSKO**

**Općinski načelnik**

Temeljem članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj: 26/15), članka 54. Statuta Općine Pokupsko (Glasnik Zagrebačke županije, br.11/13, 4/18, 10/20 i 33/20) i Pravilnika o financiranju udruga koje djeluju na području Općine Pokupsko KLASA:402-08/18-01/01, URBROJ: 238-22-1-18-1 ), općinski načelnik objavljuje:

**JAVNI NATJEČAJ**

**ZA FINANCIRANJE PROGRAMA/PROJEKATA UDRUGA U PODRUČJU SPORTSKIH AKTIVNOSTI OPĆINE POKUPSKO ZA 2021. GODINU**

I.

U Proračunu Općine Pokupsko za 2021. godinu (Glasnik Zagrebačke županije, br. 46/20) osigurana su sredstva za financijsku potporu programa/projekata sportskih udruga namijenjenih zadovoljavanju javnih potreba u području sporta definiranih prioritetima utvrđenim od strane Općine Pokupsko, a obuhvaćaju aktivnosti:

- provođenje sportskih aktivnosti djece i mladeži,

- sportsko – rekreacijska aktivnost građana,

- djelovanje sportskih udruga,

- sportska priprema, sudjelovanje u sportskim natjecanjima.

Predviđeni iznos ukupnih sredstava koji će biti na raspolaganju u proračunu Općine Pokupsko za sufinanciranje programa/projekata u području sporta u 2021. godini, odnosno iznos koji će se temeljem ovog natječaja moći dodijeliti udrugama za provedbu programa u sportu je 120.000,00 kuna.

II.

Na ovaj natječaj se mogu javiti sve udruge sa sjedištem na području Općine Pokupsko čiji su ciljevi i djelatnost usmjereni ka zadovoljenju javnih potreba stanovnika Općine Pokupsko u području sporta, te udruge koje su registrirane izvan područja Općine Pokupsko, odnosno ako su njihovi programi i projekti dio lokalne, odnosno područne (regionalne) i međunarodne suradnje s udrugama s područja Općine Pokupsko.

Udruge koje se javljaju na ovaj natječaj moraju biti upisane u Registar udruge, moraju biti upisane u Registar neprofitnih organizacija pri Ministarstvu financija, dostaviti dokaz da su svoje statute uskladile s odredbama Zakona o udrugama, te moraju ispunjavati sve druge uvjete propisane natječajem, odnosno Uputama za prijavitelje.

**Prijave je potrebno ispunjavati sukladno Uputama za prijavitelje koje će biti objavljene na web stranici Općine Pokupsko zajedno s objavom Natječaja.**

III.

Prijave se podnose na posebnim obrascima koji su sastavni dio ovog Javnog natječaja te se nalaze na službenim stranicama Općine Pokupsko [www.pokupsko.hr](http://www.pokupsko.hr).

IV.

Rok za podnošenje prijava traje od dana objave do **22. travnja 2021. godine do 12,00 sati**.

Prijavnice s odgovarajućom dokumentacijom dostavljaju se u jednom primjerku u zatvorenoj omotnici osobno ili preporučenom poštom na adresu:

**OPĆINA POKUPSKO**

**JEDINSTVENI UPRAVNI ODJEL**

**Trg Pavla Štoosa 15, 10414 Pokupsko**

*Na vanjskom dijelu omotnice potrebno je istaknuti puni naziv i adresu prijavitelja s napomenom:*

**„Javni natječaj za financiranje programa/projekata udruga u području sportskih aktivnosti NE OTVARAJ“.**

KLASA: 402-08/21-01/01

URBOJ: 238-22-1-21-2

Pokupsko, 23. ožujka 2021. godine

Božidar Škrinjarić,v.r.

općinski načelnik